আনুষ্ঠানিকভাবে পাঁচ বছরের নিষেধাজ্ঞা শেষ হল বাংলাদেশ ক্রিকেট দলের সাবেক অধিনায়ক মোহাম্মদ আশরাফুলের। ২০১৩ সালে বাংলাদেশ প্রিমিয়ার লিগ ফিক্সিংয়ের ঘটনায় জড়িয়ে গিয়ে নিষেধাজ্ঞার কবলে পড়েন ৩৪ বছর বয়সী আশরাফুল। তবে ২০১৬ সালের ১৩ আগস্ট বাংলাদেশের ঘরোয়া প্রতিযোগিতায় খেলার ছাড়পত্র পান ডানহাতি এ ব্যাটসম্যান। এখন তিনি আন্তর্জাতিক ম্যাচের পাশাপাশি বিপিএলে ফেরার যোগ্যতা অর্জন করেছেন।